  Туспуктэм udmurt.ru сайтысь Удмурт дунне Со сярысь Тӧро социальной сетьёсысь бамъёсаз гожтӥз. Со ивортӥз, тупатъян ужъёс Дэри, Воткинск, Сарапул ёросъёсын кутскизы ни шуыса. — Туэ «Кышкыт луисьтэм но ӟеч сюресъёс» нацпроект улсын 115 сюрес выльдэмын луоз, — вераз А. Бречалов. Дэри ёросысь Пирогово гуртысь Тукмаковлэн ульчаяз 1,6 иськемез тупатозы. Берло аръёсы татын сюрес туж урод вал. — Дэри ёросысь сюресъёслы 2-тӥ арзэ бадӟым саклык висъяськомы ни, угось татын котьку но трос машинаос ветло, — пусйиз транспортъя но сюрес хозяйствоя министр Алексей Горбачев, — 2021-тӥ арын 25 объект выльдэмын вал, туэ эшшо 20 сюресъёсты тупатъялом.  